Document ID: /roh_data/filtered/fineweb-2-filterrobots_roh.jsonl.gz/6353

Sco il president da l’uniun Events Tgina dal Rain Silvio Schmid ha ditg ad RTR, sajan ils resuns dals visitaders ed era dals artists positivs. I saja sa cumprovà d’organisar quest eveniment en ina halla, era sch’els hajan gì in pau lavur per che l’acustica gartegia. Ils concerts dals ultims onns a Sedrun/Dieni ed Andermatt eran stads en ina tenda.
Resultat equilibrà
Il quint n'è betg anc fatg, ma ils organisaturs quintan cun in resultat equilibrà cun in preventiv dad 80’000 francs. La proxima fevra da schlaghers a Sedrun è fixada ils 5 da settember 2020.
RR actualitad 17:00